Αγία Κυριακή Σπάτων

Η **Αγία Κυριακή** είναι συνοικία αγροτικής μορφής στα δυτικά του σύγχρονου πολεοδομικού συγκροτήματος Σπάτων - Αρτέμιδας, η οποία έως το 2010 ανήκε στην Δημοτική Κοινότητα Σπάτων - Λούτσας. Μετά το 2010 ανήκει στην Δημοτική Ενότητα Σπάτων που αποτελεί τμήμα του Καλλικρατικού Δήμου Σπάτων - Αρτέμιδας , της Περιφερειακής ενότητας Ανατολικής Αττικής, στην Περιφέρεια Αττικής..

## Τοποθεσία
Η Αγία Κυριακή βρίσκεται στην Ανατολική Αττική, κοντά στην Λεωφόρο Μαραθώνος, που συνδέει την Αθήνα με την Ραφήνα, νότια της οδού Αρίωνος που αποτελεί το όριο των Σπάτων με την Ραφήνα και συνδέει την Αρτέμιδα με το Πικέρμι. Η Αγία Κυριακή σήμερα αποτελεί δυτική επέκταση του πολεοδομικού συγκροτήματος της Αρτέμιδας και από το 2010 ανήκει στην Δημοτική Κοινότητα Σπάτων - Λούτσας του Δήμου Σπάτων - Αρτέμιδας. Στον Οικισμό υπάρχει ενοριακός Ιερός Ναός της Αγίας Κυριακής και ανήκει στην Α' Αρχιερατική Περιφέρεια Σπάτων - Ραφήνας. Η Εκκλησία Βρίσκεται στο ύψωμα του λόφου του οικισμού με επιβλητική θέα στον Ευβοϊκό, μέσα στα πεύκα και με υψόμετρο 155 μέτρα. Συνορεύει στα βόρεια με τα Περιβολάκια και την Αγία Τριάδα Ραφήνας με όριο την Οδό Αρίωνος, ανατολικά με την συνοικία Μεσοβάρδα Αρτέμιδαςς, νότια με την συνοικία Αγίου Σεραφείμ Αρτέμιδας με όριο την οδό Κρήτης και δυτικά περιβάλλεται από τις ορεινές εκτάσεις της πόλης των Σπάτων, την περιοχή 'Ετος.

## Περιγραφή
Ο οικισμός είναι αρκετά αραιοκατοικημένος και το μεγαλύτερο τμήμα του καλύπτεται από ακατοίκητα αγροτεμάχια και καλλιεργήσιμες εκτάσεις με ελιές και αμπέλια, υπάρχουν πολλές διάσπαρτες σύγχρονες εξοχικές κατοικίες. Διασχίζεται από στενούς δρόμους συνήθως χωματόδρομους ή με τσιμέντο, βασική οδική αρτηρία η Οδός Αγίας Κυριακής που συνδέει τα Σπάτα με την δυτική Αρτέμιδα. Ξεκινά από την Οδό Αρίωνος, διασχίζει στο κέντρο την συνοικία της Αγίας Κυριακής, περνά από τον οικισμό του Αγίου Σεραφείμ, διασταυρώνεται με την οδό Κιάφας, στην θέση "πηγάδι" και καταλήγει στην Λεωφόρο Καραμανλή (Σπάτων - Αρτέμιδας). Οι κάτοικοι ανοικοδόμησαν Εκκλησία αφιερωμένη στην Αγία Κυριακή, η οποία είναι ενορία από το 1999 και ανήκει στην Μητρόπολη Μεσογαίας και Λαυρεωτικής. Η εξέλιξη του πληθυσμού της Αγίας Κυριακής έχει ως εξής: κάτοικοι 272 (1991), 540 (2001), 886 (2011) .

## Διοικητικές μεταβολές μέχρι τον «Καλλικράτη»
Η Αγία Κυριακή αναγνωρίστηκε το 1981 σαν ανεξάρτητος οικισμός της Δημοτικής Κοινότητας Σπάτων - Λούτσας με έδρα τα Σπάτα, προσαρτήθηκε το 2011 στον μεγάλο Καλλικρατικό Δήμο Σπάτων - Αρτέμιδαςμαζί με τις υπόλοιπες συνοικίες της πόλης, με το ΦΕΚ 87Α - 07/06/2010.

### Πληθυσμός

## Εκκλησία  Αγίας Κυριακής
Η περιοχή έχει μεγάλη έλλειψη από καταστήματα οι κάτοικοι εξυπηρετούν τις ανάγκες τους από τις γειτονικές συνοικίες, μοναδικό σημαντικό αξιοθέατο της συνοικίας ο μεγαλοπρεπής ναός της Αγίας Κυριακής στο δυτικότερο και ψηλότερο σημείο του οικισμού, στην κορυφή του λόφου. Το 1981 η Αγία Κυριακή αναγνωρίστηκε σαν ανεξάρτητος οικισμός και το 1999 έγινε ενορία τότε οι κάτοικοι αποφάσισαν την ανέγερση μεγαλοπρεπούς ναού, ο ναός της Αγίας Κυριακής ολοκληρώθηκε το 2002 τότε έγιναν τα εγκαίνια από τον μητροπολίτη Μεσογαίας και Λαυρεωτικής Αγαθόνικο. 
Η εκκλησία λειτουργεί ως ενορία με μόνιμο εφημέριο που περιλαμβάνει ολόκληρη την συνοικία, ανήκει στην Ιερά Μητρόπολη Μεσογαίας και Λαυρεωτικής στην Α' Αρχιερατική Περιφέρεια Σπάτων - Ραφήνας και εορτάζει στις 7 Ιουλίου.

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006
* Εγκυκλοπαίδεια Πάπυρος Λαρούς, εκδ. 1963
* Εγκυκλοπαίδεια Δομή, 2002-4
* Οργανισμός εκδόσεων «Ελλάδα», χάρτες (Βαρελάς)
* Περιοδικό «Διακοπές», εκδ. Δ.Ο.Λ.,  2010
* Ελληνική Στατιστική Αρχή (ΕΣΑ)
* http://www.statistics.gr/portal/page/portal/ESYE/BUCKET/General/
* eetaa.gr

Κατηγορία:Χωριά της περιφερειακής ενότητας Ανατολικής Αττικής
Κατηγορία:Δήμος Σπάτων - Αρτέμιδος